Verkiesingskommissie swyg oor benoemings | Nuus24
Verkiesingskommissie swyg oor benoemings
Kaapstad – Die finale benoemings vir die ses top-posisies vir die ANC se leiersverkiesing is steeds onbekend.Talle mediabronne het berig die benoemings sou vroeër vandag by ‘n mediakonferensie bekendgemaak word.Die ANC se verkiesingskommissie het egter by die party se hoofkwartiere, Luthuli-huis, in Johannesburg gesê hy mag nie die benoemings bekend maak nie.Kgalema Motlanthe se woordvoerder, Thabo Masebe, het vroeër ook geweier om kommentaar te lewer op mediaberigte dat die adjunk-president sy benoeming aanvaar het, en die naweek by die ANC se verkiesingskongres teen pres. Jacob Zuma te staan sal kom.Drie provinsies het die adjunk-president benoem, terwyl Zuma die steun van ses provinsies geniet.Die verkiesingskongres sal die naweek by die Universiteit van die Vrystaat se Bloemfontein-kampus afskop. Tussen 50 000 en 200 000 besoekers word in die stad verwag.eNCA het die mediakonferensie regstreeks uitgesaai. Volg Nuus24 op Twitter Lees meer oor: kgalema motlanthe | jacob zuma | mangaung | anc | verkiesingskongres | sa politiek VOLGENDE OP NUUS24X